Държавен вестник, бр. 52, 2018 г., стр. 19

БРОЙ  52	
Д Ъ Р Ж А В Е Н  В Е С Т Н И К 	
СТР.  19  
Раздел VІIІ
Охрана при транспортиране на ценни пратки 
или товари
Чл. 38. (1) Охраната при транспортиране 
на ценни пратки или товари е дейност по 
защита, предотвратяване и пресичане на про­
тивоправни посегателства върху пари, ценни 
книжа, благородни метали, произведения на 
изкуството или други ценности при тяхното 
транспортиране.
(2) Дейността по ал. 1 се осъществява от 
търговци, притежаващи лиценз за извършване 
на частна охранителна дейност по чл. 5, ал. 1, 
т. 8 от ЗЧОД, въз основа на писмен договор 
за охрана.
(3) При транспортирането по ал. 1 се използ­
ва въоръжена с огнестрелно оръжие охрана, 
специално оборудван транспорт, средства за 
връзка и други технически и помощни сред­
ства за охрана.
Чл. 39. (1) Лицето по чл. 51, ал. 1 от ЗЧОД 
създава организация и контролира изготвя­
нето, окомплектоването и изпращането на 
уведомленията по чл. 52, ал. 5 от ЗЧОД в 
законоустановения срок и нормативно оп­
ределения ред по чл. 52, ал. 3 и 5 от ЗЧОД.
(2) Уведомленията по ал. 1 съдържат:
1. при сключване на договор за охра­
на – данни за:
а) номера, ако има такъв, и датата на 
сключване на договора за охрана;
б) възложителя по договора за охрана;
в) видове обекти, от и към които ще се 
извършва транспортирането (банки, търговски 
обекти и пр.);
г) териториален обхват на транспортира­
нето – населено място, община, област;
д) превозните средства (регистрационен 
номер, марка и модел);
2. при прекратяване на договор за охра­
на – данни:
а) за вида и датата на документа за пре­
кратяване на договора за охрана;
б) по т. 1, букви „б“ и „в“.
Чл. 40. (1) Лицето по чл. 51, ал. 1 от ЗЧОД 
организира и контролира изготвянето на:
1. правила и указания за спецификата на 
дейността по охрана на ценни пратки и товари, 
които включват:
а) етични норми и модел на поведение на 
охранителния състав;
б) задължение за спазване на зададените 
графици и маршрути за движение;
в) задължение за товарене и разтоварване на 
ценните пратки и товари с противокуршумни 
жилетки и огнестрелно оръжие;
г) забрана за предоставяне и преотстъпване 
на оръжието и управлението на служебните 
автомобили на други лица;
д) задължение за водача на автомобила, ко­
гато товаренето и разтоварването се извършват 
в общодостъпни зони, да оставя автомобила с 
работещ двигател и да не напуска мястото си;
2. инструкция за безопасност при дейст­
вията по охрана, осъществявани от изпъл­
нителите на охранителната дейност, която 
съдържа указания за:
а) изготвянето и воденето на маршрутна 
книжка, пътен лист или електронна система 
за контрол;
б) защитеност на изпълнителите на охра­
нителната дейност;
в) защитеност на ценните пратки и товари;
г) действия на изпълнителите на охрани­
телната дейност при инцидент;
д) действия на изпълнителите на охра­
нителната дейност при осъществяване на 
правомощията по чл. 59, 60 и 62 от ЗЧОД;
3. примерни тактически указания за дейст­
вие в различни ситуации, които включват и 
действия при:
а) непредвидено отклоняване на движението 
от предварителния маршрут;
б) забелязани по време на движение об­
стоятелства, застрашаващи сигурността на 
транспортирането;
в) нападение на екипа;
г) пътнотранспортно произшествие;
д) възникнала необходимост от оказване 
на спешна медицинска помощ;
4. бланки на протоколи за предаване на 
задържано лице на полицейските органи, 
съобразени с чл. 58, ал. 3 от ЗЧОД;
5. протоколи от обучението по чл. 41, 
ал. 1, т. 3.
(2) Документите по ал. 1, т. 1 – 5 се ут­
върждават от лицето по ал. 1 или от упъл­
номощено/оправомощено от него лице и се 
съхраняват по реда и в сроковете, посочени 
в чл. 52, ал. 7 от ЗЧОД.
(3) Преписи от документите по ал. 1, т. 4 
след изготвянето и утвърждаването им се 
съхраняват и от отговорника на екипа и се 
представят за проверка на компетентните 
контролни органи.
Чл. 41. (1) Лицето по чл. 51, ал. 1 от ЗЧОД 
организира и контролира:
1. осигуряването на екипите за охрана с не­
обходимото оборудване, огнестрелно оръжие, 
технически средства и необходимата актуална 
информация относно превозвания товар и 
подробности по изпълнението на превоза;
2. запознаването срещу подпис на всяко 
лице от охранителния състав, изпълнител или 
ръководител на охрана при транспортиране 
на ценни пратки или товари, с документите 
по чл. 40 в 14-дневен срок от сключване на 
трудовия договор с лицето;
3. допълнителното периодично обучение 
на охранителния състав – не по-рядко от 
веднъж годишно – за правилата и указанията 
за спецификата на дейността по охрана при 
транспортиране на ценни пратки или товари 
и тактическите указания за действие в раз­
лични ситуации.